b'\n_START_ARTICLE_\nDelimir Re\xc5\xa1icki\n_START_PARAGRAPH_\nDelimir Re\xc5\xa1icki (Osijek, 16. o\xc5\xbeujka 1960.), hrvatski knji\xc5\xbeevnik, kroatist i novinar.\n_START_SECTION_\n\xc5\xbdivotopis\n_START_PARAGRAPH_\nOsnovnu \xc5\xa1kolu poha\xc4\x91ao je u Branjinom Vrhu i Belom Manastiru, u kome je potom zavr\xc5\xa1io gimnaziju. Diplomirao je kroatistiku na Pedago\xc5\xa1kom fakultetu u Osijeku. Bio je urednik kulture u dnevnim novinama Glas Slavonije. \xc5\xbdivi u Osijeku.\n_START_SECTION_\nKnji\xc5\xbeevni rad\n_START_PARAGRAPH_\nPi\xc5\xa1e pjesme, prozu, eseje, kritike, prikaze. Prevo\xc4\x91en je na bugarski, engleski, francuski, ma\xc4\x91arski, makedonski, nizozemski, njema\xc4\x8dki, poljski, ruski, slovenski, \xc5\xa1panjolski, talijanski. Pjesni\xc4\x8dkim, proznim i esejisti\xc4\x8dkim tekstovima zastupljen u brojnim antologijama, pregledima i panoramama suvremene hrvatske knji\xc5\xbeevnosti. Ure\xc4\x91ivao je \xc4\x8dasopise "Heroina nova" i "Knji\xc5\xbeevna revija"._NEWLINE_Sudjelovao je na CD-projektima "Matria Europa" nizozemskih umjetnika Sluika & Kurpershoeka (Kunst Ruimte, Amsterdam, 1996) i "soundtrack. psi" Ivana Faktora (Osijek, 2001).'